runetrust/blame-folketinget-dk huggingface dataset:
Ellen Trane Nørby (V), 2019-11-21:
For ministerens tale og Socialdemokraternes ordførers tale viser jo lige præcis, hvorfor der stadig væk er utryghed blandt både forældre og i sektoren af frie grundskoler generelt, deres undervisere og i det hele taget, for vi har jo en regering, der, på trods af at et bredt flertal i Folketinget ikke ønsker at sænke koblingsprocenten, fortsat fører et ideologisk korstog mod de frie grundskoler og klart og tydeligt også i dag siger, at man fortsat har et ønske om at sænke koblingsprocenten.
Mattias Tesfaye (S), 2017-03-31:
Herefter gennemgik hun ganske kort nogle af Kommissionens foreløbige overvejelser til en social søjle af rettigheder i EU-samarbejdet, bl.a. om sikkerhed i ansættelsen, gode sundhedsydelser, anstændige lønninger og meget andet, der kan lyde godt.
Ellen Trane Nørby (V), 2018-03-15:
Der er ingen tvivl om, at indsatsen for mennesker med psykiske lidelser står meget højt på den her regerings dagsorden, og derfor vil jeg også gerne gentage det, som jeg slog fast her i salen i forbindelse med debatten om forespørgsel F 4 om en langsigtet plan for psykiatrien i december sidste år, nemlig at der er behov for at opprioritere psykiatrien i Danmark.
Lene Hansen (S), 2006-02-09:
Når vi så samtidig ved, at der er over 30.000 børn, der lever i familier, der er hårdt ramt af kontanthjælpsloftet, kunne det måske få os til at se for os en situation i børnehaven omkring et spisebord, hvor nogle børns forældre har råd til at købe børnehavens madtilbud, og hvor andre børneforældre ikke har råd til at købe dette tilbud.
Rune Lund (EL), 2007-03-28:
Men hvis nu et land er optaget af i organisation og ikke lever op til kriterierne, skal man så ikke indgå i en dialog med det land, som så i sidste ende – der står ikke, at de skal smides ud her og nu, men der står, at man skal diskutere med dem – kan føre til, at man ekskluderer dem, hvis ikke de overholder reglerne?
Pernille Skipper (EL), 2020-06-09:
Det ville jo betyde, at vi kunne hjælpe studerende, folkepensionister, arbejdsløse og nogle af de lønmodtagere, som har nogle af de hårdeste, men også lavest lønnede job, kassemedarbejderne og buschaufførerne og alle dem, der i virkeligheden har stået i frontlinjen igennem coronakrisen.
Knud Erik Kirkegaard (KF), 2000-11-24:
Jeg håber, det vil være muligt under udvalgsbehandlingen at få nærmere at vide om, hvad denne aftale indeholder, ligesom jeg naturligvis håber, at vi også kan få en nærmere redegørele for, hvor det, som arbejdsministeren nu har arbejdet med i meget, meget lang tid, og som måske kunne blive til virkelighed en gang i marts måned, bærer henad.
Villy Søvndal (SF), 2002-05-02:
Det er jo lige så klart, at vi har udtrykt både undervejs i forhandlingerne og efterfølgende, at vi synes, det er urimeligt, at vi efterlader en gruppe, der ikke har de samme kår. Men det er klart, at når man har et forlig, er betingelsen for at ændre på et sådant forlig, at man respekterer det indgåede forlig.
Erling Bonnesen (V), 2007-05-31:
Men de øvrige forhold omkring lokale beskæftigelsesudvalg begynder jo også så småt at træde i karakter, hvor man kan få lokal indflydelse og få et reelt medspil i forbindelse med at prøve at være med til at fremskaffe arbejdspladserne lokalt og få foretaget prioriteringerne rigtigt, så man får gjort de rigtige indsatser lokalt, hvor det virker.
Pia Gjellerup (S), 2005-05-31:
Det samme gælder deres pensionsforhold, det samme gælder beskyttelse mod vidtgående ændringer i geografien i forhold til, hvor de placeres i arbejdspladssammenhæng, og det gælder også i forhold til en langt udvidet mulighed for eller i hvert fald et oplæg til, at de kan flytte stillinger, så de kommer i en anden kategori end det, der kaldes passende stilling.
Simon Emil Ammitzbøll (LA), 2011-01-18:
Altså, hvis man skulle have brugt det fra hr. Frank Aaens mund, skulle man have taget de konsekvenser, der var at tage, i 1970'erne og 1980'erne i stedet for at stå og være en fortrop for et diktatur, der dybest set ønskede at invadere Danmark og afskaffe demokrati, folkestyre, rigdom og velstand for danskerne, også menneskerettighederne.
Karsten Lauritzen (V), 2017-12-13:
Det gør vi bestemt også, men hvis vi skal gøre noget ved det her, så skal vi jo sætte os ned og aftale at finde pengene til at afskaffe afgiften eller rulle den tilbage i stedet for at bruge vores tid her i Folketingssalen på at diskutere noget, som måske ikke kan opgøres, nemlig hvor mange skibe der bliver ind- og udflaget.
Bjarne Laustsen (S), 2000-11-09:
Jeg ved ikke, om det er et forslag om at opnå ensartede regler vedrørende sygedagpenge for lønmodtagere og arbejdsgivere, men i hvert fald er der, som også skatteministeren var inde på, 2 ugers betaling til lønmodtagerne fra arbejdsgiverne, men arbejdsgiverne har mulighed for selv at forsikre sig ud af det med den fordeling, der hedder 70 pct. til arbejdsgiveren selv, og en ikke ubetydelig del bliver så finansieret af det offentlige.
Helge Sander (V), 2006-05-03:
Derfor er svaret, som jeg allerede har givet udtryk for, at vi kun kan sige, at universiteterne ikke kan pålægges at udbyde bestemte uddannelser, og den interesse, som vi måtte forvente kunne komme fra de trossamfund, der primært har interessen, er ikkeeksisterende; i hvert fald har der, siden regeringen fremkom med det synspunkt i 2003, ingen henvendelser været.
Inger Støjberg (UFG), 2021-03-24:
Vi har set, at særlig ikkevestlige indvandrere har forsamlet sig i store forsamlinger til begravelser, storbønner, fællesbønner, bryllupper med kædedans og andet, og det er ganske enkelt uacceptabelt, al den stund at alle vi andre sådan set forsøger at indordne os efter de restriktioner, der nu engang er.
Benny Engelbrecht (S), 2014-04-08:
Det er licenser, som er af betydelig værdi, og derfor er det naturligvis i vores alles interesse, at Nordsøenheden får de bedste forudsætninger for at varetage statens og dermed vores alles interesser – med andre ord, at Nordsøenheden får de bedste forudsætninger for at skabe størst mulig værdi for det danske samfund.
Henrik Frandsen (M), 2025-04-08:
Når det så er sagt, mener jeg også, at den rigtige måde at gribe det her an på fra dansk side er at bruge vores stemme i EU – bruge den indflydelse, vi har i EU – omkring handel og omkring varer fra bosættelser på Vestbredden og at bakke op om og understøtte den mærkningsordning, der findes, og altså bruge det som det redskab, vi har, for at vi kan være med til at påvirke det her.
Carolina Magdalene Maier (ALT), 2015-11-16:
Det er jo interessant, for det var en information, som jeg ikke har hørt tidligere, og det er i hvert fald også en information, som man enten ikke har eller også ikke tager til efterretning ude på vores hospitalsafdelinger og ude i administrationerne i regionerne, som jo er dem, der betaler og skal op med pengepungen, når der skal indkøbes dyr medicin.
Søren Krarup (DF), 2008-01-16:
Når jeg så læser politiets redegørelse, hvori det fortælles, at de ikke arresterer nogen af forbryderne, men at da der er nogle udiplomatiske demonstranter, som viser sig tilmed at være i besiddelse af tandbeskyttere, handsker og andet beskyttelsesudstyr, så bliver de arresteret.
Line Barfod (EL), 2003-02-28:
Men i Danmark er det jo et spørgsmål om, at mens vi venter på, at hele vores store sociale forebyggende arbejde - som desværre er skåret ned nu - begynder at virke, indtil vi får folk til at lade være med at have behov for narkoen, hvordan sikrer vi så værdige forhold for de mennesker, der er kommet ud i misbrug?
Christian Juhl (EL), 2017-04-07:
Ordføreren og hans parti ville i torsdags ikke være med til at gå i gang med at genoprette Arbejdstilsynet, med at sørge for, at arbejdsmiljøorganisationen på arbejdspladserne fungerer mere effektivt, med at sørge for, at små virksomheder kan få rådgivning, da SF og Enhedslisten foreslog det.
Margrete Auken (SF), 2004-03-26:
Lad mig så lige sige om et af de punkter, vi har foreslået i forbindelse med mærkningen, nemlig der, hvor man krydser med ligeudkørende cyklister, at jeg tror, det er et af dem, vi kan få virkelig glæde af også i forhold til lastbilerne, og hvor både bilister og cyklister får glæde af det.
Marianne Jelved (RV), 2006-06-01:
Det er ikke alle steder et spørgsmål om penge, det er også et spørgsmål om uddannelse, om holdninger og om frihed til at bruge sine kræfter den tid, man trods alt er på sit arbejde, til at udvikle bedre løsninger end at skulle være underlagt reguleringer og kontrolforanstaltninger på mange forskellige måder.
Jytte Andersen (S), 1999-03-17:
Når vi spørger, hvad det er for en dagsorden, vi som regering sætter, når vi skal gå ind i den dialog, så er det smukke, sunde, udfordrende byer, der har en smuk arkitektur, der har nogle pladser, nogle rum, hvor folk kan lide at være, hvor de ikke er utrygge, hvor der er noget kriminalpræventivt arbejde, som sikrer, at de gamle mennesker ikke er utrygge ved at gå på gaderne.
Mette Frederiksen (S), 2018-10-04:
Men mig bekendt ligger det stadig til grund for regeringens økonomiske politik, at der skal ske en voldsom forøgelse af arbejdsudbuddet, og jeg tror ikke på, at regeringen får et flertal for at begynde at importere faglært arbejdskraft på det lønniveau, som regeringen ønsker.
Jakob Sølvhøj (EL), 2022-04-29:
Hvis vi går tilbage til, dengang § 86 m.fl. blev indført i serviceloven, som de nemlig var under dengang, for de var ikke under dagtilbudsloven, spillede lige præcis ligestillingselementet en meget central rolle, både for Radikale Venstre og for Enhedslisten i debatten, så derfor var jeg glad for fru Lotte Rods bemærkninger, og jeg kan i store træk tilslutte mig dem.
Irene Simonsen (V), 2004-10-19:
Lov om fleksydelse trådte i kraft 1. juli 2001, og administrationen i de næsten 3 år, som ordningen har eksisteret, har vist, at der er behov for visse mindre ændringer, som bringer den i bedre overensstemmelse med den oprindelige hensigt, og også sådan, at den harmoniserer bedre med efterlønsordningens administration.
Mette Thiesen (DF), 2025-01-21:
Men jeg vil sige, at nej, for det er jo sådan under normale omstændigheder herinde, at man har mulighed for under udvalgsbehandlingen at drøfte hvordan og hvorledes, og jeg håber da rigtig meget, at vi enten kan lande en beretning eksempelvis, eller at man på anden vis kunne få sat noget arbejde i gang.
Sophie Hæstorp Andersen (S), 2007-02-27:
Vi har aftalt med amterne, at når vi skal diskutere økonomi med regionerne til sommer, skal vi bl.a. have et sådant flerårigt blik på, hvad det er for nogle investeringer, der er brug for, så vi kan byde også de medicinske patienter nogle ordentlige vilkår.
Ole Sohn (SF), 2001-05-08:
Set i bagklogskabens ulideligt klare skær håber jeg, at Enhedslistens ordfører, fru Jette Gottlieb, allerede nu kan konstatere, at det politisk måske ikke er det mest smarte at fremsætte et beslutningsforslag om en arbejdsmiljøhøjskole, for med de meldinger, der er kommet fra ministeren, fra Socialdemokratiet, fra Det Konservative Folkeparti og som nu også kommer fra SF, er der faktisk et meget stort flertal for, at der skal ske en styrkelse af den samlede arbejdsmiljøforskning.
Peder Hvelplund (EL), 2023-01-19:
Vi ved, at den tidligere minister Claus Hjort Frederiksen har tilkendegivet, at der er foregået abekastningsspil mellem FE og PET om, hvem der havde ansvaret for Samsam, og i det hele taget er der ved at ophobe sig temmelig mange indicier på, at der muligvis er foregået et justitsmord.
Peter Skaarup (DF), 2002-05-30:
Man vil ikke engang stemme for, når andre sætter sig ned og finder frem til noget fornuftigt, der prøver at afhjælpe problemerne, så vi er tilbage dér, hvor SF er et protestparti, som på denne måde er med til yderligere at grave den grøft, der er mellem vælgerne og SF her i Folketinget, bredere.
Maria Reumert Gjerding (EL), 2017-11-23:
Jeg vil lige afslutte med nogle konkrete kommentarer til forslaget, for der er jo, som jeg også startede med at sige, en række positive elementer, som også svarer til det, der oprindelig lå i Enhedslistens forslag, nemlig at kommunerne skal kortlægge truslerne og udarbejde forslag til handling.
Hans Christian Schmidt (V), 2004-02-26:
Med hensyn til forslaget om at yde støtte til støjreduktioner i boliger, der er støjbelastede over grænseværdien - det er punkt 4 - er der allerede i dag i byfornyelsesloven gode muligheder for at støtte støjbegrænsende tiltag, og med den nye byfornyelseslov kan kommunalbestyrelser beslutte at støtte støjbegrænsende tiltag i forbindelse med bygningsfornyelse, når der er tale om ejendomme, som mangler tidssvarende opvarmning eller wc, eller ejendomme, som er væsentligt nedslidte eller opført før 1950.
Elisabeth Arnold (RV), 1998-10-20:
Det ene er at overvåge de ansatte, fordi man har for stort svind, og det andet er selvfølgelig at overvåge eventuelle kriminelle handlinger, som måtte foregå i området omkring de ansatte, dvs. røverier, andre former for indtrængen osv. Hvor det er helt klart, at overvågning af tankstationer og andet jo er en betryggelse for de ansatte, så er den overvågning, der tager sigte på at afsløre svind, en mistænkeliggørelse af de ansatte, og derfor finder vi, at det er helt rimeligt, at man påbyder en skiltning, som viser de ansatte, at her bliver de altså overvåget, og det skal de være klar over.
Frank Aaen (EL), 2008-04-09:
Hvis ministeren vil sige, at der skal være sikkerhed for, at regeringen ikke vil blande sig, er det jo meget nemt, for så er det bare nu og her i det sidste svar at komme med den ganske enkle udmelding, at det ikke står på regeringens dagsorden på noget tidspunkt at gribe ind i de konflikter, der er på vej.
Frank Jensen (S), 1998-06-03:
Store dele af det skriftlige materiale vil derfor være destrueret efter de regler, der gælder for PET, og undersøgelseskommissionen vil altså skulle bygge på et meget ufuldstændigt og tilfældigt dokumentationsmateriale kombineret med afhøringer af mennesker, der skal forklare, hvad der nøjagtigt skete og hvorfor i den og den sag for 10, 15, 20 år siden. Mon ikke en undersøgelseskommission stillet over for de fleste spørgsmål, hvor der er modstridende udsagn og bevislighed,
Niels Flemming Hansen (KF), 2022-05-19:
Så vi tænker nok noget i retning af, at man på en eller anden måde fra udvalgets side sender et hyrdebrev ud til kommunerne for at høre, hvad der sker her, altså hvad vi har af muligheder de forskellige steder, og så håber vi at lande positivt med en beretning på det.
Johanne Schmidt-Nielsen (EL), 2015-12-08:
For som sagt har jeg sådan set forståelse for behovet for i en situation, hvor der kommer flere flygtninge, at skabe større fleksibilitet, herunder at sige, at det kan være, at der er flere, der bliver nødt til at bo på et værelse sammen – hvis bare det ikke udvikler sig til, at man bor rigtig lang tid i en sådan situation, for ud over at jeg synes, det er urimeligt, tror jeg også, det er dårligt for integrationen.
Ole Vagn Christensen (S), 2008-06-03:
Men en kommune kan stå i den situation - det er jo sådan nogle af de meldinger, vi får - at man ikke er i stand til at kunne investere i de her rottespærrer, samtidig med at man også skal vedligeholde sine kloakker, fordi man er i den situation, at man ikke kender værdien af dem nok.
Bertel Haarder (V), 2005-03-29:
Når der er større kommuner, så bliver der også mulighed for at etablere større PPR-funktioner eller PPR-enheder med større faglig ekspertise end nu, og PPR vil have mulighed for at trække på videns- og specialrådgivningsorganisationen VISO's ydelser i de mest specielle og komplicerede sager.
Lise von Seelen (S), 2005-04-26:
Når det er sagt, vil jeg da sige, at vi jo i en anden sammenhæng har meldt ud, at hvis en kommune synes, at den tilrettelægger sit arbejde bedst ved at lave sådan en frit valgs-ordning, så må den enkelte kommune jo finde ud af, om det er det bedste for den.
Rikke Hvilshøj (V), 2006-04-26:
Man kan sige, at hr. Bjarne Laustsens og hr. Thomas Adelskovs reaktion jo også viser, at man ikke skærer alle over én kam, for hr. Bjarne Laustsen ville ikke have, at Danish Crown skulle politianmeldes, og hr. Thomas Adelskov kan ikke hurtigt nok få politianmeldt SAS.
Susanne Clemensen (CD), 2001-02-20:
Grunden til, at vi kan se, at det formentlig ikke er ond vilje eller hensigt fra private arbejdsgiveres side, er, at man også har erfaringer med Ny Løn på det offentlige arbejdsmarked, som faktisk viser, at vi her kan løbe ind i tilsvarende problemstillinger. Jeg finder, at der er mange gode intentioner og hensigter i det fremsatte forslag til vedtagelse fra regeringspartierne.
Per Clausen (EL), 2014-04-10:
I det her tilfælde kan man sige, at muligheden for at bruge de her afgiftsfri institutionsbusser til en række ekstra tiltag jo er den helt rigtige vej at gå, og at man i virkeligheden selvfølgelig burde gå længere, for der er jo ingen grund til, at kommunens institutioner er i besiddelse af busser, der holder stille, hvis de kunne bruges til noget fornuftigt.
Søren Søndergaard (EL), 2003-01-21:
Spørgsmålet om en venstrefløjsdelegation, der var i Kina, har været rejst, og så synes jeg, det kunne være relevant til almindelig oplysning at nævne, at i den avis, jeg var med til at udgive, skrev vi lige præcis om det emne i november 1976.
Line Barfod (EL), 2009-05-04:
Men hvis der f.eks. er tale om, at den ene i et ægteskab bliver dement og har behov for meget hurtigt at komme i plejebolig, fordi denne ægtefælle ikke længere kan være derhjemme, så gør det jo en kolossal forskel, om denne ægtefælle bliver placeret i en plejebolig, der ligger i den anden ende af kommunen, hvor det tager så mange timer, fordi den offentlige transport også er beskåret så voldsomt, at komme derhen og tilbage igen, så det bliver meget svært for den anden ægtefælle at komme på besøg bare hver dag, og det bliver så måske kun til besøg af ægtefællen et par gange om ugen.
Anders Fogh Rasmussen (V), 2007-05-31:
Der var tre orlovsordninger, som var med til at trække folk ud af arbejdsstyrken, og når man så hører fru Marianne Jelved i dag stå og anklage den nuværende regering for ikke at gøre nok for at sikre tilstrækkelig med arbejdskraft, forekommer det jo altså at være noget hult for ikke at bruge et stærkere udtryk som hykleri, når man iagttager de bestræbelser, der blev gjort i 1990'erne for at trække folk ud af arbejdsstyrken og over på orlovsordninger.
Christian Rabjerg Madsen (S), 2023-12-07:
Jeg synes, det er værd at holde fast i, at vi har haft en diskussion om det her spørgsmål i mange år, og derfor er der grund til at glæde sig over, at vi nu får en styrkelse af tilsynet og et tilsyn, som kan følge med den udvikling, der også har været for tjenesternes vedkommende.
Pia Kjærsgaard (DF), 2021-03-05:
Som fru Pernille Vermund udlægger det meget firkantet – og det er jo egentlig sådan, det er, selv om det måske er en lidt anden måde, end hr. Mads Fuglede udlagde det på – kan jeg kun sige, at jeg forholder mig lige så undrende.
Pernille Schnoor (ALT), 2019-03-12:
I dag har 73 pct. af alle landets studerende et studiejob, og ud over at supplere økonomisk til de studerendes økonomi og mulighed for at betale husleje osv. er det også en måde, hvorpå man kan bruge sin viden fra studierne i praksis og skabe en forbindelse til arbejdsmarkedet.
Sofie Carsten Nielsen (RV), 2013-05-29:
Så selv om hr. Lars Løkke Rasmussen har kaldt vækstplanen – og jeg hørte ordføreren kopiere det – for en fin, lille aftale, hæfter jeg mig alligevel ved, at planen er blevet meget vel modtaget af både erhvervslivet, arbejdsmarkedets parter og de øvrige borgerlige partier.
Jacob Mark (SF), 2019-03-15:
Danmarks Biblioteksforening mener, at det kan betyde en besparelse på 37 mio. kr., og som jeg forstår på både ministeren og også på de snakke, vi har haft om det her forslag, er det i hvert fald ikke hensigten, at det er det, det skal bruges til. Så det synes jeg ligesom man skal sende et klart signal om.
Ane Halsboe-Jørgensen (S), 2019-10-09:
Og vi skal selvfølgelig have den ansvarlighed over for den aftale, vi har i fællesskab med hinanden, at når vi gør det, skal vi tilbage i den kreds og se, hvad det har af betydning for vores su-udgifter, og hvad vi så skal finde af løsninger i fællesskab, i fald der kræves nogle løsninger.
Brian Mikkelsen (KF), 2009-04-02:
For så vidt angår de punkter i beslutningsforslaget, der omhandler de såkaldte muskelhunde, ændrede regeringen allerede i 2003 hundeloven med bl.a. det formål at udvide politiets mulighed for at gribe ind over for hunde, der uanset race har vist sig at være farlige for deres omgivelser, eller som har vist tegn på at kunne være farlige eller skræmmende, men som endnu ikke konkret har forvoldt fare.
Søren Kolstrup (EL), 1998-10-07:
Mit spørgsmål til miljø- og energiministeren lyder så: Vil miljø-og energiministeren give Kommunernes Landsforening håndslag på, at man vil indgå en aftale med kommunerne, der går ud på, at både kommunerne og staten lover hinanden at sætte stop for brugen af sprøjtegifte fra en bestemt dato.
Pernille Sams (KF), 1999-11-18:
Det er de to råd, Erhvervsudviklingsrådet og Eksportfremmerådet, der i dag efter loven er tillagt kompetence til at iværksætte erhvervsudviklingsinitiativer i henhold til loven, og det er her, ministeren nu vil med på vognen, således at erhvervsministeren også uden om Folketinget og uden om Finansudvalget vil kunne iværksætte sådanne politiske initiativer.
Kim Behnke (FP), 1999-05-26:
Nu må seere og lyttere til det, der bliver sagt her, ikke forledes til at tro, at den danske energisektor, den danske elværkssektor, ikke har leveret sit bidrag til at reducere CO2-emissionen i Danmark, for det er jo rent faktisk det, der er tilfældet, at man fra elværkernes side har fulgt med, fra elbranchen har fulgt med, hvorimod vi fra en lang række andre dele af det danske samfund har problemer med at leve op til den CO2-målsætning, som regeringen har valgt.
Marlene Harpsøe (DF), 2008-05-16:
Så må vi jo i Dansk Folkeparti også vente det halve år, eller hvor lang tid der går, på, at Rigsadvokaten kommer med sin undersøgelse, og så håber jeg da også, at der, når den undersøgelse foreligger, sker noget rigtig hurtigt, sådan at vi kan gøre noget med hensyn til de her strafudmålinger, for det er uacceptabelt, som det er i dag.
Benny Engelbrecht (S), 2020-01-22:
Hvis vi mener disse ambitioner seriøst – og det gør regeringen – så er vi nødt til at se vores infrastrukturinvesteringer i sammenhæng med denne indsats, og det betyder, at vi i en kommende grøn infrastrukturplan skal fokusere der, hvor vi faktisk kan afhjælpe nogle af de problemer, som bilister og rejsende oplever i dagligdagen, samtidig med at transportområdet bidrager til den grønne omstilling.
Peter Kofod (DF), 2023-04-11:
Så er der selvfølgelig også det forhold, at det danske samfund igennem de sidste mange år har været udsat for en meget, meget stor indvandring fra nogle kulturer, og man må jo sige, at de mennesker har haft svært ved at tilpasse sig Danmark, og det har så betydet, at rigtig mange danskere er utrygge i det offentlige rum.
Peter Skaarup (DF), 2000-12-07:
Når vi nu mange gange diskuterer de her forhold på Christiansborg og i medierne, så sker der meget ofte det, at det er nogle konkrete sager, vi går ind i, og ministeren kan så sige: Nå ja, men det er også dem derude i Spøttrup Kommune eller Århus Kommune eller Høje-Taastrup Kommune, som ikke gør det, de skal, ifølge de anvisninger vi giver herindefra Folketinget.
Birthe Rønn Hornbech (V), 2009-04-17:
Netop når vi taler om det spørgsmål, Dansk Folkeparti har rejst om antisemitisme - og jeg tør tage racisme i det hele taget med - jamen så er det jo klart, at den holdningsbearbejdning og videntilførsel, der til stadighed foregår for at få nydanskere til at forstå, at de er kommet til et frit land med vidtgående frihedsrettigheder for alle, skal begynde allerede i barnets tidligste leveår.
Peter Skaarup (DF), 2000-05-04:
Flere ordførere var inde på et af de mest truede oprindelige folk i øjeblikket, nemlig tibetanerne, og dér synes jeg ikke, jeg hørte ministeren sige noget om, hvad regeringen har gjort for at hjælpe tibetanerne mod Diktaturkina, og hvad regeringen ud fra det forslag, vi så vedtager i dag, vil gøre for at hjælpe tibetanerne.